Uusi rahapelijärjestelmä perustuisi toimilupiin, jotka valvontaviranomainen myöntäisi hakemuksesta. Uutena tehtävänä viranomainen käsittelisi toimilupahakemuksia ja valvoisi toimiluvanvaraista toimintaa.
Viranomaisen valvontakeinot laajenisivat joiltakin osin. Toimiluvanhaltijoiden toiminnan lainmukaisuuden valvomiseksi esitetään muun muassa Ruotsin sääntelyn mukaisesti koeosto-oikeutta. Koeostoissa viranomainen voisi esiintyä kuluttajana, jos se olisi välttämätöntä koeoston paljastumisen ehkäisemiseksi.
Järjestelmän ulkopuoliseen lainvastaiseen pelitoimintaan puuttumiseksi valvojalla olisi pitkälti nykyisen kaltaiset toimivaltuudet. Viranomaiselle esitetään lisäksi oikeutta estää rahapelaamiseen liittyvä verkkoliikenne ja maksutapahtumat esimerkiksi voittojen kotiuttamiseksi sellaisten rahapelitoimijoiden osalta, joilla ei ole toimilupaa ja joiden rahapelien toimeenpanon tai markkinoinnin viranomainen olisi kieltänyt. Verkko- ja maksuliikenne-estot perustuisivat viranomaisen yllä pitämään listaan kieltopäätöksen kohteena olevista rahapelitoimijoista. Estetyn verkkosivuston yhteydessä tulisi julkaista muun muassa tieto siitä, että estetyllä sivulla rahapelejä tarjoavalla ei ole valvontaviranomaisen myöntämää toimilupaa.  lisensoimattomaan rahapelisivustoon liitettävistä varoitusteksteistä.